## HINDAMISPROTOKOLL

### 1. Hinnatud taotlused

1.1. Toetusmeetme „Sõjapõgenike vaimse tervise teenuste ja kogukondliku toe toetus aastal 2023“ eesmärk on laiendada Eestis viibivatele sõjapõgenikele vaimse tervise teenuste ja kogukondliku toe pakkumist ning seeläbi soodustada sõjapõgenike integreerimist kohaliku kogukonnaga ja toetada nende psühhosotsiaalset heaolu, vaimset tervist ning iseseisvat toimetulekut.

1.2. Perioodil 18. mai kuni 5. juuni 2023. aastal esitati meetmest vaimse tervise teenusetoetuse saamiseks järgnevad taotlused kogusummas **962 622,99** eurot:

1. Ennetustegevuse Keskus MTÜ (taotlus 18. mail, taotletav summa 25 000 eurot)
2. Järvamaa Haigla (taotlus 18. mail, taotletav summa 30 000 eurot)
3. Marienthali Kliinik (taotlus 18. mail, taotletav summa 36 000 eurot)
4. Kesk-Eesti Nõustamis- ja Rehabilitatsioonikeskus (taotlus 19. mail, taotletav summa 25 000 eurot)
5. MTÜ Johannes Mihkelsoni Keskus (taotlus 20. mail, taotletav summa 43 143,85 eurot)
6. SA Ukraina Sõjapõgenike Psühhosotsiaalse Kriisiabi Fond (taotlus 22. mail, taotletav summa 226 353 eurot)
7. EELK Harkujärve Kogudus (taotlus 29. mail, täpsustatud taotlus 8. juunil, taotletav summa 28 000 eurot)
8. EELK Diakoonia ja Ühiskonnatöö SA (taotlus 29. mail, täpsustatud taotlus 8. juunil, taotletav summa 93 682,48 eurot)
9. Antsla EKB Kogudus (kaks taotlust 30. mail, taotletav summa 169 203,66 eurot)
10. Addicere OÜ (taotlus 31. mail, taotletav summa 44 510 eurot)
11. MTÜ Eesti Vaimse Tervise Ühing (taotlus 31. mail, taotletav summa 91 550 eurot)
12. Eesti Pagulasabi (taotlus 1. juunil, taotletav summa 97 300 eurot)
13. Paide Linnavalitsus (taotlus 5. juunil, taotletav summa 52 880 eurot)

### 2. Hindamistulemused

2.1. Sotsiaalkaitseministri 26. mai 2023. a käskkirjaga nr 84 moodustatud komisjon hindas taotluseid sama käskkirjaga kehtestatud korra kohaselt ja lähtudes sotsiaalkaitseministri 27. aprilli 2023. a määruse nr 21 „Sõjapõgenike vaimse tervise teenuste ja kogukondliku toe toetus aastal 2023“ lisaga kehtestatud hindamiskriteeriumitele kujunesid väärtuspunktid taotlustele ja taotluste järjestus järgnevalt (vt ka protokolli Lisa 1):

1. EELK Harkujärve Kogudus – 28 punkti, summa 28 000 eurot.
2. Eesti Pagulasabi – 28 punkti, summa 97 300 eurot.
3. Paide Linnavalitsus – 28 punkti, summa 52 880 eurot.
4. Kesk-Eesti Nõustamis- ja Rehabilitatsioonikeskus – 26 punkti, summa 25 000 eurot.
5. MTÜ Eesti Vaimse Tervise Ühing – 25,5 punkti, summa 91 550 eurot.
6. MTÜ Johannes Mihkelsoni Keskus – 22,8 punkti, summa 41 143,85 eurot.
7. SA Ukraina Sõjapõgenike Psühhosotsiaalse Kriisiabi Fond – 22 punkti, summa 100 000 eurot.
8. EELK Diakoonia ja Ühiskonnatöö SA – 21,9 punkti, summa 72 809,65 eurot.
9. Marienthali Kliinik – 18 punkti, summa 36 000 eurot.
10. Addicere OÜ – 18 punkti, summa 44 510 eurot.
11. Ennetustegevuse Keskus MTÜ – 17,5 punkti, summa 25 000 eurot.
12. Järvamaa Haigla – 10,7 punkti, summa 0 eurot.
13. Antsla EKB Kogudus – 4 punkti, summa 0 eurot.

2.2. Lähtudes protokollipunktidest 1.2 ja 2.1 ning lisas 1 esitatud taustaandmetest, teeb hindamiskomisjon sotsiaalkaitseministrile ettepaneku rahuldada 18. mai kuni 5. juuni 2023 esitatud teenusetoetuse taotlused kogusummas **614 193,50** eurot.

2.3. Lähtudes protokollipunktidest 1.2 ja 2.1 ning lisas 1 esitatud taustaandmetest, teeb hindamiskomisjon sotsiaalkaitseministrile ettepaneku vähendada taotluste summat järgmiselt:

1. MTÜ Johannes Mihkelsoni Keskus (taotlus 20. mail, taotletav summa 43 143,85 eurot) – vähendada taotluse summat 2000 euro võrra 41 143,85 euroni.
2. SA Ukraina Sõjapõgenike Psühhosotsiaalse Kriisiabi Fond (taotlus 22. mail, taotletav summa 226 353 eurot) – vähendada taotluse summat 126 353 euro võrra 100 000 euroni.
3. EELK Diakoonia ja Ühiskonnatöö SA (taotlus 29. mail, täpsustatud taotlus 8. juunil, taotletav summa 93 682,48 eurot) – vähendada taotluse summat 20 872,83 euro võrra 72 809,65 euroni.

2.4. Lähtudes protokollipunktidest 1.2 ja 2.1 ning lisas 1 esitatud taustaandmetest, teeb hindamiskomisjon sotsiaalkaitseministrile ettepaneku jätta rahuldamata taotlused järgmiselt:

1. Järvamaa Haigla (taotlus 18. mail, taotletav summa 30 000 eurot) – jätta toetus määramata.
2. Antsla EKB Kogudus (kaks taotlust 30. mail, taotletav summa 169 203,66 eurot) – jätta toetus määramata.

**Lisa 1. Taotluste väärtuspunktid (tegemist on teenusepakkujate keskmiste punktidega)**

***\*Kogukondliku toe tegevuse puhul hinnatakse kahte kriteeriumit.***

|  |  |  |  |  |  |  |
| --- | --- | --- | --- | --- | --- | --- |
| Taotleja | Vastavus eesmärgile\* | Hariduslik ja kutsealane ettevalmistus | Töökogemus | Maksumuse optimaalsus\* | Koondhinne | Argumendid |
| Ennetustegevuse Keskus MTÜ | 4 | 5 | 1,5 | 7 | **17,5** | Sõjapõgenikele pakutakse nelja teenusepakkuja poolt pere lahendusringi teenust. Pakkumised koostööks tehakse kohalikele omavalitsustele, kellel on suuremad koormused Ukraina sõjapõgenike vastuvõtmisel. Koostatakse nii vene- kui ukrainakeelne PLR meetodi ja protsessi tutvustus teenuse saajatele. Teenust osutatakse vene keeles. Valdavalt toimuvad kohtumised teenuse saaja või võrgustikuliikme eluruumis. Vajadusel osutatakse teenust KOVi poolt võimaldatud teenuse osutamiseks sobivates ruumides.Teenuseosutajate hariduslik ja kutsealane ettevalmistus ning töökogemus loovad eeldused sõjapõgenike vaimse tervise professionaalseks toetamiseks. |
| Järvamaa Haigla | 1 | 5 | 3,7 | 1 | **10,7** | Sõjapõgenikele pakutakse ühe teenusepakkuja poolt kogemusnõustamise, leinanõustamise ja hingehoiu teenust. Teenust pakutakse järgmistes kohtades: Paide Perearstikeskus, AS Järvamaa Haigla (polikliinik), Türi Tervisekeskus, Kose Gümnaasiumi Tugikeskus. Kokkuleppeliselt KOV ruumides (Paide linn, Järva vald, Türi vald), isiku elukohas või isiku ja spetsialisti koos valitud looduslikus keskkonnas.Toetus jäeti määramata, sest vastavalt määrusele ei määrata toetust, kui taotluse koondhinne on väiksem kui 14 punkti. |
| Marienthali Kliinik | 7 | 7 | 3 | 1 | **18** | Sõjapõgenikele pakutakse kolme teenusepakkuja poolt vaimse tervise alase nõustamise ja psühhoteraapia teenust. Teenust osutatakse vene ja ukraina keeles. Teenust pakutakse Tallinna linnas, Kotka 12, Kotka Tervisemajas asuvates Marienthali Kliiniku ruumides. Abivajaja soovil osutatakse teenuseid ka kaugühenduse abil kas telefoni- või videokõne vahendusel.Teenuseosutajate hariduslik ja kutsealane ettevalmistus ning töökogemus loovad eeldused sõjapõgenike vaimse tervise professionaalseks toetamiseks. |
| Kesk-Eesti Nõustamis- ja Rehabilitatsioonikeskus | 7 | 6 | 4 | 7 | **24** | Sõjapõgenikele pakutakse kolme teenusepakkuja poolt psühholoogi individuaal vastuvõtu, logopeedi/eripedagoogi ja loovusringi teenust. Teenust osutatakse vene ja ukraina keeles. Asutuses on käinud Paide linna ja Järvamaale saabunud põgenikud alatest märtsist 2023. Teenuseosutajate hariduslik ja kutsealane ettevalmistus ning töökogemus loovad eeldused sõjapõgenike vaimse tervise professionaalseks toetamiseks. |
| 14 | *NA* | *NA* | 14 | **28** |
| MTÜ Johannes Mihkelsoni Keskus | 7 | 5,8 | 5 | 5 | **22,8** | Sõjapõgenikele pakutakse üheksa teenusepakkuja poolt psühholoogilise nõustamise, psühhoteraapia ja psühhiaatrilise nõustamise ja loovteraapia teenust. Lisaks tegeleb vaimse tervise teenuste koordinaator teenustele vajaduspõhise suunamise eest. Teenust osutatakse vene ja ukraina keeles. Teenust pakutakse Tartu linnas, Johannes Mihkelsoni Keskuse (JMK) kontoris aadressil Riia 13-23. Koordinaator teeb tihedat koostööd kohalike omavalitsuste (sh Tartumaa, Jõgevamaa, Viljandimaa, Põlvamaa, Võrumaa, Valgamaa) sotsiaal- ja haridusvaldkonna töötajatega. Individuaalset psühholoogilist nõustamist, psühhoteraapiat ja loovteraapiat pakutakse kliendile ja psühholoogile sobivas nõustamisruumis Tartus või mujal Lõuna-Eestis. Vajaduspõhiselt on võimekus viia sessioone läbi ka teistes Eesti piirkondades. Teenuseosutajate hariduslik ja kutsealane ettevalmistus ning töökogemus loovad eeldused sõjapõgenike vaimse tervise professionaalseks toetamiseks.Taotletud summat vähendati 2000 euro võrra, sest vastavalt määrusele ei toetata antud toetusmeetme raames psühhiaatrilise ravi teenust.  |
| SA Ukraina Sõjapõgenike Psühhosotsiaalse Kriisiabi Fond | 14 | *NA* | *NA* | 8 | **22** | Sõjapõgenikele on avatud kaks päevakeskust. Pärnu päevakeskus on avatud olnud alates 2022 kevadest, iga päev E-R 9-17 Hospidali 3, Pärnu. Ukraina Keskus Tallinnas on avatud alates 1.märts 2023, aadressil Parda 6, avatud iga päev 9-20. Päevakeskus on koht, kus emad saavad praktilist abi ja tuge, et toime tulla kriisi/uue olukorraga ja aidata ka oma lapsi, lastel on turvaline, lapsesõbralik paik. Erinevate teenuste ja tegevuste läbiviimine, mis toetavad vaimset tervist ning tugevdavad sidemeid ukraina kogukonnas. Keskus loob võimaluse suuremate vaimse tervise probleemide varajaseks märkamiseks, ravile suunamiseks, ravi toetamisel ja ka ennetustöös. Teenust osutatakse ukraina ja vene keeles.Taotletud summat vähendati 126 353 euro võrra, sest toetuse saaja taotles maksimummäärast kõrgemat toetussummat. Toetuse saaja valis kasutada toetust kogukondliku toe pakkumiseks.  |
| EELK Harkujärve Kogudus | 14 | *NA* | *NA* | 14 | **28** | Sõjapõgenikele on avatud päevakeskus Harkujärve kirikus Kiriku tee 2. Eesmärgiks on toetada läbi ühistegevuste ja keeleõppe senisest suuremas mahus Ukraina perede toimetulekut Eesti ühiskonnas ja lõimumist kogukonda. Spetsialiseerunud abi vajaduse selgumise puhul suunatakse isik edasi erialaasjatundjate juurde. Tegevuse käigus luuakse ühtne päevakeskuste mudel, mida saab laialdaselt kasutada. Sõjapõgenikele pakutakse hingehoiu teenust. Tegevusi koordineerib samas hoones majutatav sõjapõgenik. Teenuseid osutatakse ukraina, vene ja inglise keeles.  |
| EELK Diakoonia ja Ühiskonnatöö SA | 4 | 5,7 | 5 | 1 | **15,7** | Sõjapõgenikele pakutakse kolme teenusepakkuja poolt hingehoidliku toe ja nõustamise teenust. Teenust osutatakse EELK koguduste juures.Sõjapõgenikele on avatud päevakeskus Tartus Õpetaja tn 5. Eesmärgiks on toetada läbi ühistegevuste ja keeleõppe senisest suuremas mahus Ukraina perede toimetulekut Eesti ühiskonnas ja lõimumist kogukonda. Spetsialiseerunud abi vajaduse selgumise puhul suunatakse isik edasi erialaasjatundjate juurde. Tegevuse käigus luuakse ühtne päevakeskuste mudel, mida saab laialdaselt kasutada. Sõjapõgenikele pakutakse hingehoiu teenust. Tegevusi koordineerib samas hoones majutatav sõjapõgenik. Teenuseid osutatakse ukraina, vene ja inglise keeles.Taotletud summat vähendati 20 872,83 euro võrra, sest vastavalt määrusele ei määrata toetust teenuste eest, mida juba rahastatakse riigieelarvest. |
| 14 | *NA* | *NA* | 14 | **28** |
| Antsla EKB Kogudus | 1 | 7 | 7 | 0 | **0** | Sõjapõgenikele pakutakse ühe teenusepakkuja poolt hingehoiu ja kogemusnõustamise teenust. Seoses ukraina sõjapõgenike integreerumisega Võru maakonda ning maapiirkonnas ühistranspordi vähese kättesaadavuse tõttu osutatakse vaimse tervise teenust külastuste kaudu. Toetus jäeti määramata, sest taotleja vaimse tervise teenuse osutamise taotlust hinnati ühes hindamiskriteeriumis 0 punktiga ning tulenevalt määrusest ei määrata toetust vastava teenuse või tegevuse eest. Ukraina-Eesti laste ja noorte laager võimaldab Ukraina sõjapõgenike kogukondliku tuge ning soodustab sõjapõgenike integreerimist kohaliku kogukonnaga, et toetada nende psühhosotsiaalset heaolu, vaimset tervist ning iseseisvat toimetulekut. Projekti haaratud põgenike arv on tagasihoidlik ning teenuse maksumus suboptimaalne. Toetus jäeti määramata, sest vastavalt määrusele ei määrata toetust, kui taotluse koondhinne on väiksem kui 14 punkti. |
| 2 | *NA* | *NA* | 2 | **4** |
| Addicere OÜ | 4 | 5 | 4 | 5 | **18** | Sõjapõgenikele pakutakse kolme teenusepakkuja poolt traumaatilise psühholoogilise kriisi läbielamise ja kohanemise juhitud tugigrupi teenust. Lisaks tegeleb koordinaator tugigrupi töö toetamisega. Teenust osutatakse vene ja vajadusel inglise keeles. Osaleda võivad kõik sõjapõgenikud, kes on registreerinud end osalema konkreetsel kuupäeval toimuvale grupiseminarile. Registreerumine on avatud online-is 1-2 kuud enne toimuvatele tugigrupi seminaridele.Teenuseosutajate hariduslik ja kutsealane ettevalmistus ning töökogemus loovad eeldused sõjapõgenike vaimse tervise professionaalseks toetamiseks. |
| MTÜ Eesti Vaimse Tervise Ühing | 4 | 7 | 7 | 5 | **23** | Sõjapõgenikele pakutakse üheksa teenusepakkuja poolt psühholoogilise individuaalnõustamise teenust. Individuaalnõustamist integreeritakse seminar-tugigruppide läbiviimisega koos lastehoiuteenusega. Planeeritud on läbi viia 30 gruppi üle Eesti. Tegevuse kestvus ühele grupile on 2 kohtumist x 4 tundi järjestikustel nädalatel. Teenuseid pakutakse järgmistes Eesti linnades: Tallinn; Jõhvi; Narva; Rakvere; Haapsalu; Kuressaare. Teenusepakkujal on igas asukohas olemas nõustamiseks kohandatud ruumid. Teenuseid osutatakse vene keeles. Teenuseosutajate hariduslik ja kutsealane ettevalmistus ning töökogemus loovad eeldused sõjapõgenike vaimse tervise professionaalseks toetamiseks. |
| 14 | *NA* | *NA* | 14 | **28** |
| Eesti Pagulasabi | 14 | *NA* | *NA* | 14 | **28** | Eesmärk soodustada Eestisse jõudnud pagulaste lõimumist kohaliku kogukonnaga ning toetada nende psühhosotsiaalset heaolu ja vaimset tervist läbi tõenduspõhise MindSpring gruppide korraldamise kõige enam pagulasi vastu võtnud piirkondades üle Eesti. Üldjuhul koosneb programm kaheksast kahetunnisest sessioonist. Grupp koosneb kaheksast kuni kümnest osalejast. Kokku korraldatakse 18 gruppi. Sessioone juhib Mindspringi treener, kellel on osalejatega ühine keel ja kultuuritaust ning kes ise on juba Eestis kohanemiseprotsessi läbi teinud. Mindspringi treenerit toetab abitreener, kes tunneb kohalikku eluolu, jagades osalejatele asjakohast ja praktilist teavet kohaliku elu ja normide kohta. Teenust osutatakse ukraina ja vene keeles. Grupikohtumiste tarvis üüritakse sobiv ruum, võimalusel kohtutakse noortekeskustes või kohaliku omavalitsuse ruumides. Tallinnas toimuvate grupikohtumiste tarvis kasutatakse ka Pagulasabi koolitusruumi. |
| Paide Linnavalitsus | 14 | *NA* | *NA* | 14 | **28** | Sõjapõgenikele pakutakse kogukondlike tegevustena kunstialaseid huvitegevusi, liikumisringi, noortemalevat, lastelaagrit UA lastele, Ukraina kultuuri, kirjanduse ja rahvakultuuri ringi. Tegevused toimuvad ukraina, vene ja eesti keeles. Teenuseid pakutakse Paide ja Türi linnas.  |